Сейнт Олбанс
За виконта на Сейнт Олбанс вижте Френсис Бейкън.

Сейнт Олбанс () е град в Югоизточна Англия, най-големият в графство Хартфордшър. Разположен е на река Виър (Ver), на около 35 km северно от центъра на Лондон. Населението му е около 129 000 души (2001).

На мястото на днешния Сейнт Олбанс съществува британско селище, а през 1 век римляните основават град Веруламиум, един от най-важните римски градове в Британия. Около 324 там е убит Свети Олбан, смятан за първия християнски мъченик в Англия и чието име носи града. На предполагаемото място на смъртта му е построено бенедиктинско абатство, което през Средновековието се ползва с голямо влияние и около което се образува днешният град.

Побратимени градове 
  Оденсе Дания

Външни препратки 
 Официален уебсайт на града

Градове в Англия